Wijk bij Duurstede

Wijk bij Duurstede er en kommune og en by i det sentrale Nederland, beliggende ved elven Nederrijn som er en bielv av Rhinen. Ved Wijk bij Duurstede bryter Kromme Rijn («den krumme Rhinen») av fra Nederrijn («Nedre Rhinen»), og hovedløpet videre kalles Lek. Duurstede er navnet på det slottet hvor biskopen av erkebispedømmet Utrecht tidligere bodde. 
Her lå i norrøn tid den travle handelsbyen Dorestad, først kjent som emporium, latin for «handelsby», og karolingernes travle utskipningshavn for franske varer til Norge og Baltikum i en storhetstid som varte fra 780 til 834.Heather Menz: Dorestad: Carolingians vs. Vikings, 18. september 2023 Det var da Nederlandenes største by,Annemarieke Willemsen & Hanneke Kik: Dorestad and its networks, 2021 og vikingene var spesielt tiltrukket av Dorestads åpenbare rikdom. I 840 skal den ha vært plyndret fire ganger.Ross William Collins: History of medieval civilization (s. 211-12), universitetet i Alberta Her ble Dorestad-myntene preget.Dorestad-mynter  

I et dikt av den lærde Alcuin fra slutten av 700-tallet, staver han byens navn med flertallsformen Dorstata. Dorestads funksjon som administrasjonssenter ble senere flyttet til Utrecht, og Dorestads nedre bydel ble på 900-tallet kalt vicus, latin for «liten bosetning», «landsby» (wijk). Den berømte handelsbyen var redusert til en landsby med bønder, en vicus cum terra cum mancipiis («landsby med ufrie bønder»).Danenes rolle i Dorestads forfall, Jaarboek Oud-Utrecht («årbok for gamle Utrecht»), 2005 

I Wijk bij Duurstede ligger verdens eneste drive-through vindmølle, på det som tidligere utgjorde bymurer ut mot elven. Vindmøllen forveksles ofte med den møllen som ses på Ruisdaels maleri fra 1670, Vindmøllen ved Wijk bij Duurstede. Men av den møllen står bare grunnmuren tilbake, et lite stykke unna den eksisterende møllen. Ved byens hovedgate står det et stort kirketårn, ett av de få i Nederland som har flatt tak, fordi biskopen ikke hadde råd til et høyt tak.

Wijk bij Duurstede fikk bystatus i 1300.

 Referanser 

 Eksterne lenker 


Kategori:Kommuner i Utrecht (provins)
Kategori:Byer i Utrecht (provins)
Kategori:Bosetninger ved Rhinen
Kategori:Byer grunnlagt i 1300